“Die gifstowwe wat my niere afskei, maak dit vir my moeilik om te loop. Ek val ook maklik om. Ek het vandag weer geval en my knie seergemaak,” sê Adam oor die foon.
“Dit is lewensgevaarlik en mense is al dood aan so ’n kwaal. Ek is net dankbaar ek kry ’n tweede kans,” sê Adam, wat nuwe hoop het nadat hy ’n nierskenker gekry het. Hy sal op 4 Februarie sy nuwe nier ontvang.
“Die skenker het net ’n klein gewas op sy nier, maar dit gaan sommer tydens die operasie verwyder word.